Rocky Aloe Lodge | LekkeSlaap
Rocky Aloe Lodge is in Krugersdorp op die Krugersdorp Wildreservaat se grens. Die verblyf is ideaal vir romantiese of gesinswegbreke. Die verblyf beskik oor 5 wittebroodsuites en 'n piekniekontbyt word op die suite se privaat dek bedien. Die selfsorghuise sluit die Selfsorghuis en Selfsorg-eenheid met 'n solderkamer in.
Die wittebroodsuite het 'n koninggrootte-bed met Egiptiese kantoenlinne, 'n badkamer met 'n spabad en 'n stort. Ander geriewe sluit 'n TV met sekere DStv-kanale, 'n yskassie, mikrogolfoond en tee- en koffiemaakgeriewe in. Die suites het hul eie dek met 'n uitsig oor die wildreservaat en die watergat.
Die Selfsorghuis is langs die wildreservaat se heining en beskik oor 2 slaapkamers. Die hoofslaapkamer het 'n koninggrootte-bed en die tweede slaapkamer het 2 enkelbeddens. Albei kamers het 'n volledige badkamer. Daar is 'n oopplan-kombuis, -leefarea en -sitarea. Daar is 'n privaat boma en braai-area.
Die Selfsorg-eenheid met die solderkamer beskik oor 2 slaapkamers. Die hoofslaapkamer het 2 driekwartbeddens en die tweede slaapkamer is 'n solder met 2 driekwartbeddens wat ideaal vir kinders is. Die badkamer het 'n stort. Die leefarea is oopplan en 'n kombuis en sitarea met 'n dubbelslaapbank. Daar is 'n privaat veranda met 'n braai-area.